امریکا قوشمه ایالتلریده روسیه اوچون جاسوسلیک قیلگن لیگی بیلن عیبلیب عمرباد حبس گه محکوم قیلینگن 79 یاشیده گی سابق ایف بی آی (فدرال تیکشیروو باشقرمه سی) ملازمی روبرت هانسن قماقخانه ده اولگن.
سی بی سی نیوز خبر بیریشیچه امریکا قوشمه ایالتلری قماقخانه لری باشقرمه سی علاقه مسؤلی کریستی برشیر روسیه اوچون جاسوسلیکدن امریکا قوشمه ایالتلریده عمرباد قماققه محکوم ایتیلگن هانسن نینگ اتاغیده حرکتسیز یاتگن وضعیتده تاپیلگن لیگینی شونده ی بولیب قماقخانه ملازمی نینگ عاجل وضعیت ساغلیک گروهی گه خبر بیرگن لیگینی معلوم قیلیب "محکوم نینگ اولیم خبری عاجل ساغلیک گروهی تامانیدن بیلدیریلدی" دیب ایتدی.
هانسن 1979 ییلیدن اعتباراً یوکسک درجه ده یشیرنچ حجتلرنی سویت سوسیالیست جمهوریتلر بیرلیگی گه و کیین روسیه گه ساتگن لیگی بیلن عیبلنگندی.
شونده ی بولیب عیبلاولرنی قبول ایتگن هانسن فدرال محکمه تامانیدن جاسوسلیک عیبلاوی بیلن 2001 ییلی عمرباد حبس گه محکوم ایتیلگندی.
هانسن نینگ جاسوسلیک قیلگونچه «رومان گرسیئه» لقب بیلن فعالیت قیلگن لیگی و 1 میلیارد 400 میلیون دالردن آرتیق نقده، الماس و خارجی بانک حسابی گه قرشی مینگلب حجت نی ساتگن لیگی افاده ایتیلماقده.
2001 ییلی ویرجینیاده گی بیر پارکده جاسوسلیک قیلگونچه قولگه آلینگن هانسن نینگ کیملیگی بیلن برماق ایزلری بولمیش کثافت توربه سی و سیسلرنی اوزایچیگه آلگن دوسیه نی بیر روس استخبارات ملازمی آلگندن کیین تثبیت ایتیلگندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
